《简陈彦友陈伯谐陈伯纯陈遂良》
明代·刘炳

飞舄长弓紫气高，驱驰王事寸心劳。乌桓月黑迷犀甲，雁塞云黄接虎韬。

禁漏尚闻金琐闼，御香犹惹锦罗袍。刘郎老矣归来晚，花落山中旧种桃。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。